Sandra Gamarra | Los nuevos Oradores IV | Te koop op kunzt.gallery
Afmeting in cm 30 x 41
Afmeting in inch 11.8 x 16.1 Uit toeka se tyd | Netwerk24
Uit toeka se tyd
HOOFPAD WEER IN GEDRANG (Eikestadnuus, 1 Februarie 1980) Die finale tenderdokumente vir die bou van ’n toegangspad na die skoolkompleks by Doornbosch moet teen die einde van Junie vanjaar gereed wees en daarmee sal die sogenaamde hoofpad nommer een weer in gedrang kom. Hierdie hoofpad is reeds etlike jare ’n twispunt op die dorp nadat dit deur die Provinsiale Administrasie gepro­klameer is om Maraisstraat, regoor die Denneoord-Kollege, met die Strandpad te verbind. Die pad by Doornbosch waarvoor tenderdokumente nou gereed gemaak word, sal toegang verleen tot die Rynse Hoër Meisieskool, H.M.S. Bloemhof, en die twee nuwe laerskole Eikestad en Rhenish, wat daar gebou gaan word. Mnr. Piet Lombard, lid van die stadsraad, het verlede jaar by ’n vergadering van die Stellenbosse Belastingbetalersvereniging daarop gewys wanneer die twee nuwe laerskole gebou word ’n verbindings-pad tussen die Strandpad en Koch­straat noodsaak sal wees. Hierdie verbindingspad vorm egter deel van die geproklameerde hoofpad nommer een. Hoewel die stadsraad ten gunste is van so ’n verbindingspad het hy bedenkinge oor die res van die hoofpad, het mnr. Lombard gesê. Die Provinsiale Administrasie wil egter nie die subsidie betaal nie.